
	Paslaugos pavadinimas
	Vaiko laikinosios priežiūros išmokos skyrimas

	PASA kodas
	PASK00002261

	Priklauso grupėms
	Socialinė apsauga

	Gyvenimo įvykiai
	Kita

	Skirta
	Gyventojams

	Paslaugos brandos lygis
	3

	Paslaugos rūšis
	Kita

	Teikimo lygmuo
	Valstybė

	Teikėjas
	Kretingos rajono savivaldybės administracija

	Paslaugos apibūdinimas
	Vaiko laikinos priežiūros išmoka skiriama:
Lietuvos Respublikos vaiko teisių apsaugos pagrindų įstatymo nustatyta tvarka nustačius apsaugos vaikui poreikį, jo laikinosios priežiūros pas fizinius asmenis ar laikino apgyvendinimo pas fizinius asmenis metu vaiką laikinai prižiūrinčiam asmeniui už kiekvieną laikinai prižiūrimą ar laikinai apgyvendintą vaiką skiriama 6 bazinių socialinių išmokų dydžio išmoka per mėnesį.
Išmokos dydis apskaičiuojamas proporcingai vaiko laikinosios priežiūros ar laikino apgyvendinimo kalendorinių dienų skaičiui:
- vaiko laikinosios priežiūros atveju – nuo ketvirtos vaiko laikinosios priežiūros dienos;
- vaiką laikinai apgyvendinus pas fizinius asmenis – nuo pirmos vaiko laikino apgyvendinimo dienos.
Išmoka neskiriama:
- jeigu vaiko laikinoji priežiūra nustatoma tėvų ar kitų jo atstovų pagal įstatymą prašymu.
Asmuo dėl vaiko laikinosios priežiūros išmokos turi teisę kreiptis pasibaigus vaiko laikinajai priežiūrai ar laikinam apgyvendinimui, bet ne vėliau kaip per 12 mėnesių nuo vaiko laikinosios priežiūros ar vaiko laikino apgyvendinimo pirmos dienos į savivaldybę pagal deklaruotą gyvenamąją vietą.


	Paslaugos teikimo proceso aprašymas (reikalingi atlikti veiksmai)
	Prašymo pateikimas
	1. Asmenys prašymą ir dokumentus, reikalingus išmokai skirti, gali pateikti: tiesiogiai atvykę į Socialinės paramos skyrių (Vilniaus g. 8, Kretinga, 6 kab.), pašto siunta, per kurjerį, elektroniniu paštu ( teikiant prašymą elektroniniu būdu prašymas turi būti pasirašytas kvalifikuotu elektroniniu parašu) arba prisijungus prie Socialinės paramos šeimai informacinės sistemos (https://www.spis.lt). Jei kreipiantis dėl išmokos su prašymu pateikiami ne visi reikiami dokumentai, informacija apie trūkstamus dokumentus įrašoma į informacinį lapelį, o šis įteikiamas pareiškėjui jo prašyme nurodytu informavimo būdu. Visi trūkstami dokumentai, reikalingi išmokai skirti, pateikiami ne vėliau kaip per vieną mėnesį nuo prašymo pateikimo dienos. Jeigu pareiškėjas per vieną mėnesį nepateikia reikiamų dokumentų, jo prašymas laikomas nepateiktu.

	
	Prašymo nagrinėjimas
	2. Socialinės paramos skyrius sprendimą dėl vaiko laikinosios priežiūros išmokos skyrimo priima ir išmoką išmokėta ne vėliau kaip per 3 darbo dienas nuo prašymo ir visų reikiamų dokumentų gavimo dienos.

	
	Atsakymo pateikimas
	3. Atsakymas apie priimtą sprendimą pateikiamas pareiškėjo prašyme nurodytu būdu: paštu, elektroniniu paštu.

	Dokumentai, kuriuos turi pateikti asmuo
	Dokumento ar informacijos pavadinimas:
	Prašymas 

	
	Dokumento ar informacijos pavadinimas:
	Asmens, turinčio teisę gauti išmoką, tapatybę patvirtinantis dokumentas – pasas, asmens tapatybės kortelė arba leidimas gyventi Lietuvos Respublikoje, išskyrus atvejus, kai dėl atitinkamos išmokos skyrimo kreipiamasi elektroniniu būdu ir prašymas pasirašomas kvalifikuotu elektroniniu parašu ir jeigu valstybės elektroninės valdžios sistemoje teikiama elektroninė paslauga, leidžianti nustatyti asmens tapatybę.

	
	Dokumento ar informacijos pavadinimas:
	Vaiko laikinosios priežiūros organizavimo vaiko ir tėvų ar kitų jo atstovų pagal įstatymą gyvenamojoje vietoje / vaiką laikinai prižiūrinčių asmenų gyvenamojoje vietoje akto ir Vaiko laikinosios priežiūros nutraukimo akto ar Vaiko laikino apgyvendinimo akto, išduodamų Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos ar jos įgalioto teritorinio skyriaus, kopijas, jeigu šių duomenų nėra registrų arba valstybės informacinėse sistemose. 

	Paslaugos kaina
	Nemokama

	Paslaugos suteikimo terminai
	3 darbo dienos

	Dokumentai, kuriuos gauna pats paslaugos teikėjas
	Dokumento ar informacijos pavadinimas:
	Informacija apie asmens kodą, vardą pavardę, deklaruotą gyvenamąją vietą ir gyvenamosios vietos deklaravimo datą, asmens tapatybę patvirtinančio dokumento rūšį. 

	
	Duomenų šaltinis:
	VĮ Registrų centro Gyventojų registras

	Teisės aktai
	Lietuvos Respublikos išmokų vaikams įstatymas

	
	Nuoroda:
	https://e-seimas.lrs.lt/portal/legalAct/lt/TAD/TAIS.5981/asr

	
	Išmokų vaikams skyrimo ir mokėjimo nuostatai, patvirtinti Lietuvos Respublikos Vyriausybės 2004 m. birželio 28 d. nutarimas Nr. 801 „Dėl Išmokų vaikams skyrimo ir mokėjimo nuostatų patvirtinimo

	
	[bookmark: _GoBack]Nuoroda:
	https://www.e-tar.lt/portal/it/legalAct/TAR.A1F3B14F0A00/asr

	Apskundimo tvarka
	Šis atsakymas (sprendimas) gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24,  Klaipėda) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėdoje) per vieną mėnesį nuo šio atsakymo (sprendimo) paskelbimo arba įteikimo suinteresuotam asmeniui dienos.

	Už paslaugos suteikimą atsakingi asmenys
	Vardas, pavardė arba padalinys:
	Regina Norvilienė

	
	Pareigos:
	Socialinės paramos skyrius vyr. specialistė

	
	Telefonas:
	+370 445 51316

	
	El. paštas:
	regina.norviliene@kretinga.lt



